Seg zik timetti-nneɣ ur tettak ara azal i teqcict, ilmend n wayen id-yettwabedren deg wungal-agi Tezgertirga timetti teggi-d awal ɣef wamek ttxemimen leqbayel mi ara d tlal teqcict, d wamek ttqabalen talalit n tewtemt imir-nni, dɣa mi ara yernu ɣur-sen weqcic ad slilwen neɣ ad xedmen urar, ma d taqcict id-ilulen iɣelli-d leḥzen ɣef at uxxam amzun d timḍelt. Mi ara ferqen lwart ama d idrimen neɣ d akal yal ilemẓi ad yawi amur-is, ma d taqcict lḥeq-is meḥettem fell-as ad tmudd I watmaten-is, muli ad tt-ffɣen. Acku ɣur-sen d lɛib ad tewret teqcict. Ma deg uxxam n wergaz-is akken kan i bɣan nutni ara tili, limmer ad tɛeddi deg rray, ad as-d-brun neɣ ad d-rnun fell-as takna, akka i tezga teqcict tettwaḥqar.